Kajaanin Hokki

O **Kajaanin Hokki** ou simplemente **Hokki** é un equipo de hóckey sobre xeo da localidade de Kajaani (Finlandia). Dende a tempada 2002-03 compite na segunda categoría do hóckey sobre xeo finés, a liga Mestis, competición que gañou nunha ocasión (2007) e conseguiu unha medalla de prata (2008), e a de bronce noutra ocasión (2009). Foi fundado en 1968 e xoga os seus partidos como local no Kajaanin jäähalli, un pavillón con capacidade para 2.372 espectadores.

## Historia 
O club foi fundado en 1968 e na tempada 2001-02 conseguiu o ascenso da Suomi-sarja á Mestis tras derrotar na cualificación ao Diskos de Jyväskylä, conseguindo ese mesmo ano o seu primeiro título, o do campión da Suomi-sarja. Na tempada 2006-07 conseguiu o seu segundo título da Mestis, conseguindo a medalla de prata da competición ao ano seguinte, e o bronce no 2009.
[miniatura|esquerda|O [Terrafame Stadion de Sotkamo foi o escenario do *Talviklassikko* da tempada 2024-25, no que o Hokki bateu o seu mellor rexistro de asistencia ata a data.]]
Na tempada 2024-25 o Hokki superou o seu mellor rexistro de asistencia a un partido. O fito produciuse o 15 de febreiro de 2025, cando se enfrontou no *Talviklassikko* (en galego "Clásico de Inverno") ao IPK no Terrafame Stadion de Sotkamo. O partido finalizou coa vitoria do equipo local por 4-3 ante 2&nbsp;036&nbsp;persoas.

Esa mesma tempada finalizou a liga regular da Mestis na última posición e posteriormente perdeu na primeira rolda das eliminatorias de cualificación da Mestis fronte o KeuPa. O 24 de marzo de 2025 o Hokki declarouse en creba debido á complicada situación económica da empresa, polo que o equipo non participou na serie de cualificación contra o campión da Suomi-sarja, Nokian Pyry. A xunta da Federación Finlandesa de Hóckey sobre Xeo decidirá sobre a posibilidade de que o Nokian Pyry, que se clasificara para as eliminatorias de cualificación, solicite un posto na Mestis para a tempada 2025-26.

## Pavillón 
miniatura|250px|Exterior do Kajaanin jäähalli.
O Hokki xoga os seus partidos como local no Kajaanin jäähalli, un recinto situado en Vimpelinlaakso e con capacidade para 2&nbsp;372&nbsp;persoas nas bancadas, das cales 781 son asentos e 1&nbsp;591 son de pé. A construción do Kajaanin jäähalli finalizou en 1989, cando o Hokki xogaba na II-divisioona. En 2008 o pavillón foi remodelado, e en 2011 renovouse a pista. O récord de asistencia ao Kajaanin jäähalli data do ano 2007, cando o 1 de marzo 1&nbsp;577&nbsp;persoas asistiron ao partido que o equipo local disputou fronte o Sport nas semifinais da Mestis.

## Xogadores 
### Xogadores destacados 
### Números retirados 
Hokki ten retirado os seguintes números ao longo da súa historia:

## Palmarés 
### Trofeos colectivos 
;Mestis
* A Mestis-pokaali (Copa Mestis) é entregada anualmente ao equipo vencedor dos *play-offs* e, polo tanto, campión da Mestis. É o trofeo principal da competición. O equipo gañou o trofeo unha vez: 2006-07
** 2 medalla de prata como segundo clasificado dos play-offs: 2007-08, 2015-16
** 2 medalla de bronce como terceiro clasificado dos play-offs: 2008-09, 2014-15

;Suomi-sarja
* Campión: 2001-02, 2018-19

## Notas 
## Véxase tamén 
### Ligazóns externas 
* Sitio web oficial